༄། །ཨཱ རྻ ཏཱ ཡཱ སྱཱ བྱཱ ཁྱཱ ཏཾ བྷ བ བྷཱ ད རྴ བ སཾ ཁྱཱ ནྟ ར སྟ ཀ ར ཎ བི ཛ ཧཱ ར ཏི སྨ།།
༄། །གཙུག་ལག་འབྱུང་བའི་རྣམ་བཤད་སྲིད་པ་འཕྲུལ་གྱི་མེ་ལོང་ལས་རྣམ་གྲངས་གཞན་གྱི་སྐབས་བཞུགས་སོ།།
རྣམ་པ་ཐམས་ཅད་མཁྱེན་པའི་མེ་ལོང་དུ། །མཐའ་ཡས་ཆོས་ཀྱི་དེ་ཉིད་ཀུན་འཆར་བས། །རིས་མེད་འགྲོ་བའི་རྨོངས་མུན་སེལ་བའི་ལྷ། །
བཅོམ་ལྡན་བརྟན་པའི་འཁོར་ལོས་སྲིད་འདི་སྲུངས། །དེ་གསུང་གཙུག་ལག་མཐོ་རིས་དཔག་བསམ་གྱི། །འཁྲི་ཤིང་ཟབ་རྒྱས་འདོད་དགུའི་ཆར་འབེབས་པའི།། ཆ་ཤས་གསེར་དུ་འཛག་པའི་དགའ་སྟོན་འདིས། །དོན་གཉེར་རེ་བའི་ཤིང་རྟ་དགང་བར་བྱ།། ༈ སྤྱི་དོན་བཞི་པ་ཟུར་བབས་ཐུག་ཕྲད་ཀྱི། །རྩིས་ལུགས་རྒྱ་མཚོ་བསྲུབས་ལས་སྙིང་པོའི་ནོར། །ཡན་ལག་བཅུ་གཉིས་བལ་མོ་ལྡིང་བསྐོར་དང་། །ནད་རྩིས་ཐང་ཤིང་གདོན་འཛིན་སྤུ་གྲིའི་རྩིས། །རྣམ་བཞི་འཆད་དེ་ཡན་ལག་བཅུ་གཉིས་ཀྱི། །སྐོར་མགོ་ཕོ་སྦུབ་མོ་ནི་བཀན་པ་ཡི།།⁽1763⁾གར་སླེབ་ལོ་དང་བརྩི་བྱའི་སྲོག་ལུས་སོགས་འཐབ། ཤིང་སྟག་གར་ཕྱིན་དྲི་ཟའི་མི་ཁ་དང་། །ཤིང་ཡོས་བསྒྱུར་སོའི་ཁ་ནས་སྒྱུར་སོ་བརྟག །ས་འབྲུག་ལག་གཡས་ས་ནས་དམེ་⁽1763⁾ཡོང་མི་ཡོང་དང་ནི། །མེ་སྦྲུལ་དོང་རུའི་ཁ་ནས་ལྷ་འདྲེའི་ཟིང་།།⁽1763⁾ནས་ནད་རིམས་བརྟག མེ་རྟ་མཛེ་ཕོའི་ས་ནས་ནད་རིམས་བརྟག །ས་ལུག་ལག་གཡོན་ས་ནས་འཁོན་མི་འཁོན། །ལྕགས་སྤྲེལ་གསེར་ཉའི་ཁ་ནས་ཡེ་འབྲོག་བརྟག །ལྕགས་བྱ་བུ་སྲིང་ས་ནས་མྱ་ངན་དང་། །ས་ཁྱི་རྐང་གཡོན་ས་ནས་ཁྱིམ་མཚེས་དགྲ།⁽1763⁾རུ་ལྡང་མི་ལྡང་། ཆུ་ཕག་མ་ཧེའི་ས་ནས་དུར་སྲི་དང་། །
ཆུ་བྱི་ཕ་ཚན་ས་ནས་ཕ་ཚན་དང་། །ས་གླང་རྐང་གཡས་ས་ནས་རྗེ་དཔོན་བདུད། །ལངས་སམ་མ་ལངས་དཔྱད་པས་དང་པོ་ཡི། །རྡེའུ་དཀར་ན་མི་ཁ་མི་འབྱུང་སྟེ། །ནག་ན་མི་ཁའི་ངོ་ཡོད་དེ་བཅོས་བྱ། །གཉིས་པ་དཀར་ན་གཞན་གྱི་སྒྱུར་སོ་མེད། །ནག་ན་ཡོད་པས་ཟློག་བསྒྱུར་ལས་ལ་འབད། །གསུམ་པ་དཀར་ན་དམེ་དང་ཁྲམ་མི་ལྡང་། །ནག་ན་ལྡང་བས་བཙན་མདོས་གྲི་⁽1763⁾ཁ་མཚོན་བསྒྱུར།།⁽1763⁾བྱའོ། བཞི་པ་དཀར་ན་ལྷ་འདྲེའི་ཟིང་མ་ལངས། །ནག་ན་ལྡང་བས་བསིལ་གཏོར་དལ་མདོས་བཏང་། །ལྔ་པ་དཀར་ན་ནད་རིམས་དལ་ཁ་མེད། །ནག་ན་ཡོད་པས་རིམས་སྲུང་⁽1763⁾བ་འདོགས་དཀར་ཆོས་སྒྲོག །དྲུག་པ་དཀར་ན་འཁོན་གྱི་ངོ་བོ་མེད། །ནག་ན་བྱེ་བྲལ་གཏོ་ཆོག་བྱ་བ་ཡིན། །བདུན་པ་དཀར་ན་ཡེ་འབྲོག་མི་འབྱུང་སྟེ། །ནག་ན་མཆུ་གསུམ་སྟོབས་ཆེན་གཟུངས་མདོ་སྒྲོགས། །བརྒྱད་པ་དཀར་ན་བུ་སྲིང་མྱ་ངན་མེད། །ནག་ན་མྱ་ངན་འབྱུང་བས་དེ་བཅོས་བྱ། །དགུ་པ་དཀར་ན་ཁྱིམ་མཚེས་དགྲ་མི་ལྡང་། །ནག་ན་དགྲ་བཅོས་ཁ་མཆུ་ཞི་མདོ་ཀློགས། །བཅུ་པ་དཀར་ན་དུར་སྲི་ལྡང་མི་སྲིད། །ནག་ན་དུར་ཁ་རྒྱས་འདེབས་དུར་མཚུན་གསོལ། །བཅུ་གཅིག་དཀར་ན་ཕ་ཚན་ས་རུ་དགེ །ནག་ན་ཕ་ཚན་ཕྱོགས་ནས་ཟློག་པ་བྱ། །བཅུ་གཉིས་དཀར་ན་རྗེ་དཔོན་བདུད་མི་ལྡང་། །ནག་ན་དགྲ་སྲི་མནན་ཅིང་རྩེ་ལྷ་གསོལ།། །།གཉིས་པ་བལ་མོ་ལྡིང་བསྐོར་རྣམ་དབྱེ་ལ། །རྒྱལ་པོ་རྗེ་སྔགས་བོན་བློན་སྐྱེས་བུད་མེད། །བྱིས་དང་བུ་མོ་བྲན་དང་ཡུལ་ཞིང་མཁར། །སྐམ་ནོར་སྒོ་ཕྱུགས་ས་དང་བཅུ་གསུམ་གྱིས། །སྐོར་ཐབས་ཕོ་⁽1763⁾ལོ་སྦུབ་མོ་⁽1763⁾ལོ་གྱེན་ཐམས་ཅད་ཀྱང་། །བྱེད་ཡོར་གཅིག་གི་ལོ་གྲངས་སྟེང་ན་བདའ། །རྒྱལ་པོའི་རྩིས་ལྔ་⁽1763⁾སྟེ་སྲོག་ལུས་དབང་ཀླུང་བླ་ལྔ་བྱ་ཁྱུང་དཀར་པོ་ནས།།⁽1763⁾ལྕགས་བྱ་ནས་བསྐོར་དེས་འོག་མ་རྣམས་ལའང་མཚོན། བཤེས་གཉེན་རྩིས་ལྔ་སེང་གེ་དཀར་པོ་ནས་⁽1763⁾སྟེ་ལྕགས་ཡོས། །སྔགས་པ་རྡོ་རྗེ་གཞོན་ནུ་གསེར་སྟག་⁽1763⁾སྟེ་ས་སྟག་ནས། །གཤེན་རྒྱལ་བོན་པོ་ཆུ་འབྲུག་སྔོན་པོ་ནས། །ཆབ་སྲིད་བློན་པོ་ཆུ་གླང་ནག་པོའི་སྟེང་། །སྐྱེས་དར་རྩིས་ལྔ་ལྕགས་རྟ་དཀར་པོ་ནས། །བུད་མེད་དར་མ་ས་བྱི་སེར་པོའི་སྟེང་། །བྱིས་པ་གཞོན་ནུ་ཤིང་ཁྱི་ལྗང་ཁུ་ནས། །བུ་མོ་གཞོན་ནུ་ཤིང་བྱ་སྟེང་ནས་བསྐོར། །བྲན་ཁོལ་རྩིས་ལྔ་ལྕགས་སྤྲེལ་དཀར་པོའི་སྟེང་། །ཡུལ་ཞིང་མཁར་གསུམ་ས་ལུག་སེར་པོ་ནས།།⁽1763⁾ཡུལ་གཞིས་མཁར་ཁང་། སྐམ་དཔྱད་དཀོར་ནོར། འོག་རྟ་སྒོ་ཕྱུགས་ཏེ། རྩིས་མགོ་གསུམ་པོ་འདི་ཡིག་ཆ་རྙིང་པ་ན་གནམ་ལོ་དང་འཐབ་ཟེར་ཀྱང་། དེ་ལྟ་ན་སྐོར་མགོ་དང་གནམ་ལོ་དྲག་ཞན་ཚང་མ་གཅིག་ཕྱིར་རྒྱ་འབྱམས་པས་གབ་པར་སྣང་། འདིར་ལག་ལེན། བདག་པོ་དྲག་ཤོས་དེའི་ལོ་གྲངས་དུ་ལོན། སྐོར་མགོ་ནས་ཕོ་སྦུབ་མོ་བཀན་ཏེ་རྩི་ལུགས་གོང་ཟིན་ནོ།། སྐམ་རྫས་རྩིས་ལྔ་ཆུ་ལུག་གར་ཕྱིན་ནས། །གཡག་རྟ་ལུག་སོགས་ཤིང་རྟ་ལྗང་ཁུ་ནས། །བསྐོར་བ་གར་ཕྱིན་བྱ་ར་དེ་ཉིད་དང་། །བྱེད་ཡོར་⁽1763⁾རང་རང་སྲོག་ལུས་དབང་ཐང་ཀླུང་རྟ་བླ་སྤྲད་པའི་ཐིག་སྡོད་ལྔ་ལྔ་ལས། །མ་གྲོགས་ས་ཆུ་ནང་འཕྲད་རྡེལ་དཀར་རེ། །དགྲ་བུ་ཤིང་ལྕགས་མེ་གསུམ་ནག་པོར་བཞག །དེ་ལས་ས་བདག་རྒྱལ་པོའི་རྩིས་མགོ་ནི། །དང་པོ་རྒྱལ་རབས་གདན་ས་མ་སྟོངས་ན། །རྒྱལ་སྲིད་བར་ཆད་མེད་ཅིང་སྐུ་ཚེ་བརྟན། །གནམ་ལྕགས་རྡོ་རྗེའི་བྲག་དང་མཚུངས་ཏེ་བཟང་། །རྒྱལ་རབས་གདན་ས་སྟོངས་ན་པུ་རྒྱལ་རྗེ། །བརྒྱུད་བཅས་ཡལ་གྱིས་འབར་བ་ཐུམ་གྱིས་ཤི །ཕ་མེས་དུར་སྲི་དར་སྲི་མཉམ་དུ་ལངས། །རུས་མི་གཅིག་པའི་སྔགས་བོན་གསུམ་མམ་ལྔས། །དར་སྲི་སེང་གེའི་ཐོད་པར་མནན་བྱ་ཞིང་། །རྒྱལ་པོ་གདན་བཞུགས་དག་ཀྱང་བྱས་ན་དགེ །གཉིས་པ་ལས་ཐབས་མ་ཤོར་བཙུན་མོར་དགེ །སྣང་སྲིད་ཟིལ་གནོན་རྒྱལ་སྲས་བཙའ་དུས་ཡིན། །རྒྱལ་པོའི་སྐུ་ལ་སྙུན་མེད་ཆབ་སྲིད་བདེ། །ཕོ་བྲང་ལས་ཐབས་ཤོར་ན་རྒྱལ་པོ་དང་། །བཙུན་མོའི་འཁོར་ཚོགས་མི་མཐུན་ཡང་ན་ནི། །ཡབ་སྲས་གཅིག་ལ་གཅིག་གནོད་ཆབ་སྲིད་དམའ། །རྒྱལ་པོའི་སྐུ་ལ་བསྙུན་གཞིའི་འབྱུང་བ་འཁྲུག །ཕྱོགས་མེད་གཏན་པ་མེད་པའི་མཆོད་སྦྱིན་བྱ། །གསུམ་པ་ཆབ་སྲིད་དར་མདུད་མ་གྲོལ་ན། །ལུགས་གཉིས་མངའ་ཐང་དཔལ་འབྱོར་མཚོ་ལྟར་འཁྱིལ། །
དགེ་བཅུའི་ལས་ཐབས་ལོངས་སྤྱོད་གོང་དུ་འཕེལ། །ཆབ་སྲིད་དར་དཀར་མདུད་པ་གྲོལ་བ་ན། །དཔུང་དང་བུ་རྟ་གུད་ཅིང་ལོངས་སྤྱོད་དབུལ། །བཀའ་འདུས་བཀླག་ཅིང་གཡང་ལེན་དྲག་ཏུ་བྱ། །བཞི་པ་ཞྭ་འཕྱིང་རྡུལ་འོག་མ་སོང་ན། །བློན་པོས་ཕན་པའི་ལས་སྒྲུབ་དུས་མི་འཁྲུག །ཆབ་འབངས་ཅི་སྒོ་ཉན་ཅིང་མི་ཁ་བྱམས། །ཞྭ་འཕྱིང་རྡུལ་འོག་སོང་ན་མི་ཁ་ཡིས། །
རླུང་ལྟར་ཆེར་གཡེང་རྒྱལ་སྲིད་དག་ལ་རྩོད། །འཁྲུག་པས་ཡུལ་ཁམས་དུས་མི་བདེ་འགྱུར་བས། །ཀླུང་གསོ་འཛུགས་ཤིང་དགྲ་མནན་དགྲ་ཟློག་རིགས། །ལན་མང་སྐྱར་ཞིང་རོ་མཆོག་ཟས་སྦྱིན་བྱ། །ལྔ་པ་སེངྒེའི་མདུན་ས་མ་སྟོངས་ན། །བརྒྱུད་པ་དར་རྒྱས་ཆེ་ཞིང་སྐུ་ཚེ་བརྟན། །སེངྒེའི་མདུན་ས་སྟོངས་ན་ལོ་ཉེས་འབྱུང་། །ནད་མཚོན་མུ་གེ་གསུམ་གྱི་བསྐལ་པ་དར།། དྲག་སྔགས་བཟླ་ཤིང་མ་མོའི་སྤྱི་མདོས་བཏང་། །འདི་ལྔ་རྗེ་བཙན་ས་བདག་རྒྱལ་པོའི་རྩིས།། །།བླ་མ་དགེ་བའི་བཤེས་གཉེན་རྩིས་ལྔ་ལས། །དང་པོ་གསེར་གྱི་རྡོ་རྗེ་མ་ཡར་ན། །འཆི་མེད་རྡོ་རྗེའི་སྐུ་བརྙེས་བར་ཆད་མེད། །སྣང་སྲིད་དབང་འདུས་བྱིན་རླབས་ཐུགས་ལ་འཇུག །གསེར་གྱི་རྡོ་རྗེ་གནམ་དུ་ཡར་སྲིད་ན། །ནུས་པ་ཕུལ་དུ་མ་ཕྱིན་སྐུ་ཚེ་ལ། །བར་ཆད་འབྱུང་བས་བསྙེན་སྒྲུབ་ལས་ལ་འབད། །འཁོར་གསུམ་ཡོངས་སུ་དག་པའི་སྤོང་དག་གཅེས། །གཉིས་པ་ཕྲ་མེན་བུམ་པ་མ་ཤོར་ན། །བྱིན་རླབས་ཚེ་ཡི་དཔལ་ལ་དབང་བ་སྟེ། །ངུར་སྨྲིག་རྒྱལ་མཚན་མི་ནུབ་ལོངས་སྤྱོད་རྒྱས། །ཕྲ་མེན་བུམ་པ་ཕྱག་ནས་ཤོར་བ་ན། །ཆོས་བརྒྱུད་ཐུང་ཞིང་གདུལ་བྱ་ཡལ་བ་ཡིན། །སྙུང་གཞི་དྲག་པོའི་ངོ་ཡོད་གཟུངས་སྒྲུབ་བྱ། །བདུད་ཟློག་ཏོག་གཟུངས་བརྒྱ་རྩའི་གྲངས་རྣམས་འདོན། །གསུམ་པ་ཤེལ་དཀར་འཕྲེང་བ་མ་འཐོར་ན། །བུ་སློབ་ལོངས་སྤྱོད་དར་རྒྱས་ཆེ་བ་དང་། །རང་ཉིད་ཟབ་དོན་སྒྱུ་མའི་གར་གྱིས་རོལ། །
ཐུགས་དམ་ཤེལ་འཕྲེང་འོབས་སུ་འཐོར་སྲིད་ན། །གདུལ་བྱ་འཕྲིན་ལས་མི་དར་བར་ཆད་ཆེ། །ཟས་ནོར་གང་སྟོངས་འབྱུང་བས་སྦྱིན་གཏོང་དང་། །འཛབ་བསྙེན་བཟླས་བརྗོད་དག་ལ་བརྩོན་པར་གཅེས། །བཞི་པ་གསེར་གཡུའི་མཎྜལ་མ་ཞིག་ན། །སྙན་གྲགས་ཡོན་ཏན་མེ་ཏོག་རྩེ་དགར་རྒོད། །བུ་སློབ་གདུལ་བྱ་དར་རྒྱས་ཆེ་བས་བཟང་། །མཎྜལ་འགྲམ་ནས་ཞིག་ན་མི་ཁ་དང་། །གཤེ་བསྐུར་ལྕེ་ཡི་འཇིག་པ་འབབ་པ་སྟེ། །རྟེན་གསུམ་དྲུང་དུ་མཆོད་པ་ན་བཟའ་འབུལ། །གསོལ་གདབ་དཀར་ཕྱོགས་དགེ་ལ་འབད་འཚལ་ལོ།། ལྔ་པ་གསེར་ཁྲི་མ་སྟོངས་འཆི་མེད་སྐུ། །འགྲུབ་སྟེ་བྱིན་རླབས་བདུད་རྩིའི་ཆུ་རྒྱུན་ཞུགས། །གར་བཞུགས་ཕྲིན་ལས་ཕྱོགས་བཅུར་དར་ཏེ་བཟང་། །སེང་གེའི་གདན་ཁྲི་སྟོངས་ན་སྐུ་ཚེ་ལ།། བར་ཆད་ངོ་ཡོད་ཚེ་སྒྲུབ་བརྟན་བཞུགས་འབུལ། །སྒྲུབ་ཆེན་བཀའ་བརྒྱད་མདོས་ཟློག་བྱ་བ་དགེ །འདི་ལྔ་མཆོག་གསུམ་ཀུན་འདུས་བླ་མའི་རྩིས། །སྔགས་པ་རྡོ་རྗེ་གཞོན་ནུའི་རྩིས་ལྔ་ལས། །དང་པོ་ཟ་འོག་བླ་རེ་མཐའ་མ་ཟེགས། །བསྙེན་སྒྲུབ་ལས་མི་བརྩོན་ཡང་བྱིན་རླབས་འབར། །དམ་ཚིག་སེལ་མེད་ཚེ་དང་ནུས་པ་རྒྱས། །ཟ་འོག་བླ་རེ་མཐའ་ཟེགས་བྱུང་བ་ན།། དང་པོའི་སྔགས་རྒྱུད་བཟང་ཡང་བར་དུ་ཆད། །དམ་སེལ་སྐྱོན་གྱིས་སྲོག་ལ་བར་ཆད་རྩོམ། །བསྙེན་སྒྲུབ་བཟླས་བརྗོད་བསྐང་ཤིང་བཤགས་པ་དང་། །དམ་ཚིག་འགལ་སེལ་ཆོ་གར་འབད་བྱའོ། །གཉིས་པ་དཀྱིལ་འཁོར་བཀྲག་མདངས་འོད་དུ་ཆགས། །ལུས་ལ་ནད་དང་བརྒྱུད་པར་ལྷད་མེད་ཅིང་། །སྣང་སྲིད་དབང་དུ་འདུ་བའི་དུས་ཡིན་ནོ། །དཀྱིལ་འཁོར་བཀྲག་མདངས་ཡལ་ན་ལུས་ནད་འབྱུང་། །སྔགས་རྒྱུད་འཆོལ་ཞིང་བྱིན་རླབས་ནུས་པ་ཡལ། །ཡི་དམ་བྲིས་སྐུ་བཞེངས་དང་ཉམས་ཆགས་བསྐང་། །ཚོགས་གཏོར་བདག་འཇུག་ལེན་པ་སོགས་ལ་འབད། །གསུམ་པ་ཕུར་བུའི་དབལ་རྩེ་མ་རྡུགས་ན། །ཕ་བས་བུ་བཟང་དྲག་པོའི་སྔགས་རྒོད་ཀྱིས། །སྡེ་བརྒྱད་འབྱུང་པོ་བྲན་འཁོལ་དགྲ་བགེགས་སྒྲོལ། །ཕུར་བུའི་དབལ་རྩེ་རྡུགས་ན་བར་ཆད་ཆེ། །ཕ་ཡིས་བྲག་ལ་ཕུར་པ་ཐེབས་གྱུར་ཀྱང་། །བུ་ཡི་བྱེ་རིར་ལམ་ཡང་དོད་པ་མེད། །ནུས་མཐུ་འདོན་མཁར་སྒྲུབ་ཁང་སྟོངས་པའི་ཉེན། །སྒྲུབ་གནས་སྤོས་ཤིང་སྒོམ་བསྒྲུབ་རྩོལ་ཕྱུང་ལ། །དྲག་སྔགས་བཟླས་བརྗོད་དག་ལ་བརྩོན་པར་བྱ། །བཞི་པ་འབོལ་གྲུམ་མཐིལ་ནས་མ་རྡོལ་ན། །མནན་བསྲེག་འཕང་བའི་ལས་ཀྱི་དགྲ་བགེགས་རྣམས། །སྒྲོལ་ནུས་མཐུ་དང་སྙན་གྲགས་ཕུལ་དུ་ཕྱིན། །འབོལ་གྲུམ་རྡོལ་ན་བརྒྱུད་པ་ཆེས་བཟང་ཡང་། །རང་ཐོག་རྦད་ཕུར་གཏད་ཟོར་རྫ་ལྟར་ཉིལ། །ཉམས་ཆགས་བསྐང་ཞིང་མར་མེ་བརྒྱ་སྟོང་འབུལ། །བཤགས་དང་མཐུ་གཏད་ཟློག་པའི་ཆོ་གར་འབད། །ལྔ་པ་ཧཱུྃ་སྒྲ་མ་འགྲིབ་དྭངས་པའི་མཁར། །ཉི་འོད་ཤར་འདྲ་བརྒྱུད་བཟང་བྱད་ཁ་མེད། །ཡོད་ཀྱང་ཕྱིར་ལ་ཟློག་པས་བླ་མི་འཁྱམས། །ཧཱུྃ་གི་སྒྲ་དབྱངས་འགྲིབ་ན་བྱད་ཁ་འབྱུང་། །ཆུ་མིག་མཆོད་རྟེན་འོག་ན་མནན་གཏད་ཡོད། །བརྟེན་པའི་ལྷ་སྲུང་ར་ཟླར་སྒྲོན་པ་དང་། །མནན་གཏད་སེལ་གསུམ་ཚང་ནས་རུལ་བ་དང་། །ཕུར་ཟོར་བྱད་ཁ་གདོང་ནས་ཟློག་པ་དང་། །དྲག་སྔགས་རང་གཤེད་རང་ལ་འབེབས་པ་སོགས། །ཟབ་མོའི་མན་ངག་ཉམས་ལེན་དུས་ལ་འབད། །འདི་ལྔ་སྔགས་འཆང་རྡོ་རྗེ་གཞོན་ནུའི་རྩིས།། །།གཡུང་དྲུང་བོན་གཤེན་རྒྱལ་པོའི་རྩིས་ལྔ་ལས། །དང་པོ་གནམ་ལྕགས་བྱ་རུ་བཙས་མ་ཟོས། །བརྒྱུད་པ་མི་ཆད་ཚེ་རིང་གཡང་ཆགས་སོ། །གནམ་ལྕགས་བྱ་རུ་བཙའ་ཡིས་ཟོས་པ་ན། །གཡང་ཉམས་ཕྱྭ་དང་བྲལ་བས་ཕྱྭ་གཡང་འགུགས། །བསྐང་བཤགས་ལྷ་སྲུང་མཆོད་ལ་བརྩོན་པར་བྱ། །གཉིས་པ་ལྷ་མདའ་སྒྲོ་དཀར་མ་ཆག་ན། །བརྒྱུད་པ་མི་ཆད་ཆུ་ལས་རིང་བ་སྟེ། །ལྷ་མདའ་དར་ལྡན་གཡང་བོན་ཕྱྭ་དང་ལྡན། །ལྷ་མདའ་སྒྲོ་དཀར་ཆག་ཚིག་བྱུང་གྱུར་ན། །སྲིད་མེད་བརྒྱུད་པ་ཐུང་ཞིང་དཔལ་ཡང་བྲོས། །གསས་མཁར་གསོ་ཞིང་ལུས་བསྐྱེད་བསྒྱུར་བ་དང་། །མི་རབས་རྩ་འཛིན་འཁོར་ལོ་གདགས་པར་བྱ།